Den nye godsbanegårds hovedbygning blev tegnet i [[nybarok]] stil af overarkitekt [[Heinrich Wenck]] og opført [[1920]]-[[1922|22]] efter en projekteringsfase, der var begyndt i [[1918]]. Det blev et af Wencks sidste værker som embedsarkitekt. Bygningen er i to etager, 15 fag lang og krones af et helvalmet tag med en [[Lanterne (bygningsdel)|lanterne]] og fire [[tagrytter]]e med et [[kobber]]beklædt [[Spir (bygningsdel)|spir]] kronet af en [[barok]] [[løgkuppel]]. Facaden er inddelt i [[lisen]]er. Den er opført i røde [[mursten]] og tækket med røde vingetegl. Ventilationshætter og inddækninger omkring kviste er også i kobber.
Filosofi Historie Bygninger,_konstruktioner_og_anlæg Foreninger Organisationer